
Višnja 
Pavelić: 
“Sve što 
kažu o 
mom 
ocu je 
laž 


“Oni su rođeni kao 
kriminalci. Nema 

Njemački biskupi protiv misa Srbina koji nije 
zadušnica za Pavelića kriminalac. Ništa 
iona HDZ-ovka veličala d rugo nisu ra dili, 
Ustaško pirovanje nego samo ubijali. 
HTV u listopadu konačno počinje Ubojstva su 

emitirati seriju o NDH genetički upisana u 


njihov kod. Mi smo 
se samo branili’, 
rekla je u 
razgovoru za 
španjolski El Pais 
Semanal pokojna 
Višnja Pavelić, koja 
je tražila da se 
tekst objavi 
nekoliko godina 
poslije njene smrti 





Adolf Hitler prima Antu Pavelića 


] País Semanal 
objavio je tekst 
novinara PABLA DE 


LLANA, koji je u više 
navrata razgovarao s 
VIŠNJOM PAVELIĆ, kćerkom 
ustaškog poglavnika ANTE 
PAVELIĆA preminulom 2015. 

godine. Razgovori su vođeni 
u njenom stanu u Madridu, 
u kojem je živjela 
posljednjih 50 godina svog 
života radeći na očevim 
arhivima, a Llano je obećao 
da će ih objaviti tek 
nekoliko godina nakon 
njene smrti. 

Ante Pavelić proveo je 
posljednje dvije godine svog 
života u Španjolskoj sa 
spomenutom kćerkom, 
suprugom MARIJOM i sinom 
VELIMIROM. Vrijeme je 
kratio lutajući Madridom, a 
na jednoj fotografiji 
objavljenoj sada u El Pais 
Semanalu, stoji na glavnom 
madridskom trgu Puerti del 
Sol, odjeven u dugi crni 
kaput i sa šeširom na glavi. 
Izgleda poput bezopasnog 
starčića, posve drugačije od 
krvoločnog zapovjednika, 
koji je upravljao 
kvislinškom NDH tijekom 
koje je, prema podacima 
muzeja us Holocaust 
Museum, ubijeno više od 
300.000 ljudi, kako navodi 
EPS. 

Kada je Pavelić 1959. 
umro u dobi od 70 godina, 
španjolska novinska 
agencija Cifra objavila je tek 
kratku vijest kako je “čelnik 
hrvatske države tijekom 

Drugog svjetskog rata? 
pokopan na madridskom 
groblju San Isidro. 


Ozbiljna, ljubazna i 
opsesivno 
diskretna 


Višnja Pavelić bila je 
ozbiljna i ljubazna žena, 
opsesivno diskretna, koja je 
Llani dopustila da dođe 
nekoliko puta u njen dom. 
Rado je govorila o svom 
ocu, no nije željela da se išta 
od toga objavi prije nego što 
prođe nekoliko godina od 
njene smrti. 

Tijekom života nije 
dopuštala da je se 
fotografira. Opsesivno je 
čuvala očev grob. 
ALMUDENA MORENO, 
direktor groblja San Isidro, 
ispričao je kako je 
popodneva provodila 
sjedeći na rasklopnoj stolici 
koju bi postavila pored 
groba. Od Morena je tražila 
da ni u kojem slučaju ne 
otkriva lokaciju strancima 
jer se bojala da će doći Srbi i 
oskvrnuti grob. 

“Izgledala je panično. 
Rekao sam joj: “Ne brini, 
neće doći tražiti ga u 
Španjolsku”. Njeni strahovi 
su bili toliko duboki da je 
prije smrti kontaktirala 

španjolsko ministarstvo 
pravosuđa kako bi osigurala 
da nakon nje ne bude 
moguća ekshumacija 
njegovih posmrtnih 
ostataka. 

Višnja Pavelić umrla je 
na Božić 2015. u dobi od 92 
godine. Kremirana je, a 
njeni ostaci su pokopani u 
zajedničku obiteljsku 
grobnicu u San Isidru. 

Prije nego što je Pavelić 
umro, njegova kći je voljela 
fotografirati obiteljska 
okupljanja. Sačuvala je 
slike. Neke je podijelila s 
Llanom. Na jednoj od njih 
prikazana je četveročlana 
obitelj tijekom izleta u 
obalnom gradiću Santa Pola 
u regiji Valenciji. Na slici 
Pavelić je ozbiljan, a cijela 
obitelj djeluje skromno, 
unatoč sumnjama da su 
pobjegli s bogatstvom koje 
je poglavnik ukrao od 
žrtava i države. 

U knjizi “Hrvatska pod 
Antom Pavelićem‘ 
povjesničar ROBERT B. 
MCCORMICK tvrdi da je 
Pavelić tijekom rata bio u 
mogućnosti preusmjeriti 
milijune u Švicarsku. 
McCormick u knjizi 
spominje i izvještaj CIA-e o 
posljednjoj fazi rata gdje 

stoji kako je Pavelić poslao 
12 kutija sa zlatom i 
nakitom u Austriju. 

Na drugoj fotografiji, za 
koju Višnja Pavelić misli da 
je slikana nedugo prije 
očeve smrti tijekom posjete 
Dolini palih, Pavelić izgleda 
slabašno, nalik na VITA 
CORLEONEA u kultnom 
filmu “Kum' nedugo prije 
svog kraja. Corleone i 
hrvatski tiranin, kako ga se 
naziva u tekstu EPS-a, umrli 
su u istoj dobi nakon što su 
preživjeli atentat. Pavelić je 
upucan s nekoliko hitaca 
kada se 1957. godine vraćao 
svojoj kuću u predgrađu 
Buenos Airesa. 

“Ušao je kuću i rekao: 
“Pogođen sam”, prisjetila se 
Višnja Pavelić tijekom 
razgovora s Llanom. Premda 
se nikad nije saznalo tko je 
naručio atentat, njegova kći 
je smatrala da to nisu bile 
jugoslavenske vlasti ni Srbi. 

“Srbi su tražili njegovo 
izručenje, željeli su ga 
živog’, rekla je te dodala 
kako smatra da su pokušaj 
ubojstva njegovog oca 
orkestrirali njegovi 
sunarodnjaci koji su željeli 
zadobiti kontrolu nad 
hrvatskom dijasporom. 

Jasenovac je bio 
radni logor 


Na kraju Drugog 
svjetskog rata, Pavelić je 
pobjegao u Italiju gdje se 
sakrio u jezuitskom 
samostanu. 

“Nitko za to nije znao. 
Samo mi, ha’, rekla je Višnja 
Pavelić. Tri godine kasnije 
Pavelić je koristeći lažno 
ime Antonio Serdar iz 
Genove brodom pobjegao u 
Argentinu tzv “štakorskom 
rutom' kojom su bježali 
nacisti poput ADOLFA 
EICHMANNA, KLAUSA 
BARBIEA i JOSEFA MENGELA. 
Sljedećih deset godina 
Pavelić je s obitelji, uz 
dopuštenje PERONOVE 
vlasti, živio u Buenos 
Airesu, gdje je osnovao 
građevinsku tvrtku. Imao je 
i tkalački stan i farmu. 

“Imali smo kokoši. 
Tijekom jutra sam skupljala 
jaja" ispričala je Višnja 
Pavelić. Tijekom razgovora 
sjedila je dnevnom boravku 
u naslonjaču iznad kojeg je 
stajao portret njenog oca 
začešljane kose, mršavog 
lica i odjevenog u bijelu 
jaketu. 

“Mislite da nije kriv za 
ništa?" pitao ju je Llano. 

‘Ama baš ništa’, 
odgovorila je i tražila 
dokumente za koje je 
tvrdila da dokazuju 
drugačiju sliku o njenom 
ocu od one koju je ispisala 
povijest. Čak i kasnije, kad 
je bolovala od osteoporoze, 
prisjetio se Llano, ustala bi 
tijekom razgovora i kopala 
po dokumentaciji. 

‘Sve je to laž. Sve što 
kažu o mom ocu je laž. Sve, 
sve’, govorila je. 

Ni Jasenovac, ni tvrdnje 
i dokazi da je to bio jedan 
od najkrvavijih logora, kao 
ni usporedbe ustaša s 
najgorljivijim pripadnicima 
ss-a, ništa joj nisu značile. 

‘Jasenovac je potpuno 
pretjerivanje. To je bio 
radni kamp gdje je bilo 
siromaštva, ali imali su 
doktore, svoje lidere, sve 
što su željeli. To nije bio 
Auschwitz, razumijete? 
Tamo su svi bili živi i 
dobro’, rekla je. 

Na njenom stolu 
nalazila se knjiga 
‘Holocaust Industry‘ te 
novine koje je kupovala 
svako jutro - El País, El 
Mundo i ABC. Inzistirala je 
na tome da njen otac nije 
bio ‘ni nacist ni fašist’, već 
nacionalist koji se borio za 

“oslobođenje Hrvatske od 
vladavine Srba'. Prije nego 
cinična, napisao je Llano, 
činila se zaslijepljenom. 

Njeni stavovi slični su 
onima drugih potomaka 
nacističkih vođa. U svojoj 
knjizi “Children of Nazis“ 
TANIA CRASNIANSKI piše: 
“Kad je riječ o djeci, 
mentalne obrane su uistinu 
jake. GUDRUN HIMMLER, 
kćer nacističkog policijskog 
šefa HEINRICHA 
HIMMLERA, nikad nije 
imala pravu perspektivu 
kad je riječ o očevoj figure. 
Kao i EDDA GÖRING, jedino 
preživjelo dijete 
HERMANNA GÖRINGA, 
odbijala je vidjeti ga kao 
jednog od dizajnera 
holokausta’. I Edda je poput 
Višnje Pavelić živjela u 
malom stanu u Münchenu 
koji je pretvorila u muzej i 
svetište svog oca. 


Živjeli od 
poglavnikovih 
autorskih prava 


U Buenos Airesu Višnja 
Pavelić postala je očeva 
osoba od povjerenja. Nakon 
pokušaja atentata, 
organizirala je njegovo 
tajno putovanje u 
Španjolsku. U Madridu, 

hrvatski svećenik joj je 
rekao da je tadašnji 
ministar vanjskih poslova 
FERNANDO MARIA 
CASTIELLA Paveliću dao 
zeleno svjetlo za dolazak, 
no pod uvjetom diskrecije. 

U Madridu je obitelj 
iznajmila stan pored 
popularnog gradskog parka 
Retiro. Tamo je Višnja 
Pavelić svakog dana šetala s 
ocem. Organizirala je 
njegove kontakte i 
papirologiju s hrvatskom 
dijasporom. 

Nakon očeve smrti, 
Višnja Pavelić, njen brat 
Velimir i majka Maria ostali 
su u iznajmljenom stanu do 
1961. godine kad su se 
preselili u drugu madridsku 
četvrt Concha Espina pored 
nogometnog stadiona 
Santiago Bernabću. Do 
svoje smrti 1984. godine 
Maria se brinula o 
kućanstvu. Brat Velimir je 
svirao violinu i sate 
provodio čitajući literature 
o filozofiji i političkoj 
povijesti te pišući aforizme. 
Umro je od raka pluća 1998. 
godine. 

Živjeli su od autorskih 
prava Pavelićevih knjiga i 
donacija organizacija 
dijaspore iz Kanade i 

Australije. Višnja Pavelić 
postala je simbolički 
nasljednik oca i brinula se o 
grobu koji su posjećivali 
hrvatski nacionalisti. Nekad 
je Višnja Pavelić odlazila na 
grob s njima. Tijekom 
cijelog života ostala je 
ultranacionalistkinja koja je 
izražavala genocidnu 
mržnju prema Srbima. 

“Oni su rođeni kao 
kriminalci. Nema Srbina 
koji nije kriminalac. Ništa 
drugo nisu radili, nego 
samo ubijali. Ubojstva su 
genetički upisana u njihov 
kod. Mi smo se samo 
branili’, rekla je. 

Posljednji put kad ju je 
Llano vidio, jedva je bila 
pokretna i oko vrata je 
nosila spravu za starije 
osobe za hitne slučajeve. U 
to vrijeme već s nikim nije 
pričala osim s kućnom 
spremačicom i nećakinjom 
koja je živjela u Ontinyentu 
u Valenciji. Tom prilikom 
rekla mu je kako je jedan 
hrvatski istraživač uzeo tri 
sanduka dokumentacije o 
Anti Paveliću da ih zakopa u 
Hrvatskoj. 

“Zašto da ih zakopa? 
pitao je Llano. 

“Zato da sve bude na 
sigurnom. Zakopano će se 


https://www.portalnovosti.com/visnja-pavelic-sve-sto-kazu-o-mom-ocu-je-laz 11/14 


30/04/22, 07:30 Višnja Pavelić: ‘Sve što kažu o mom ocu je laž’ - Portal Novosti 
sve biti na sigurnom’, rekla 
je i dala mu fotografiju svog 
oca iz bolnice u Madridu. 

“Bilo je jako teško biti 
kćerkom ovog čovjeka. Jako 
teško’, rekla je. 

